ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....หญ้าแพรก
qq...แม้กลุ่มเสื้อแดงร่ำๆ จะมาปิดถนนสีลม หวังตั้งเวทีที่หน้าแบงก์กรุงเทพสำนักงานใหญ่ โดยมีเหตุผลแปลกๆ ว่าจะทำลายกลุ่มทุนระบอบอำมาตย์ ทางแบงก์กรุงเทพก็ยืนยันที่จะไม่เลื่อนการเปิดสาขาของธนาคารกรุงเทพเบอร์ฮาด บริษัทในเครือที่ถือหุ้นเต็ม 100% ในกรุงกัวลาลัมเปอร์ ประเทศมาเลเซีย 
สาขาที่ได้รับอนุญาตจากแบงก์ชาติมาเลเซียให้เปิดสาขาคือ Taman Molek ณ เมือง Johor Bahru รัฐ Johor ว่าแล้ว ชาติศิริ โสภณพนิช กรรมการผู้จัดการแบงก์กรุงเทพ ก็ถือโอกาสเชิญ เจ้าของตำแหน่ง รมว.คลังโลกประจำปีนี้ กรณ์ จาติกวณิช รมว.คลัง ให้หลบความวุ่นวายทางการเมืองไปเป็นประธานเปิดร่วมกับ รมช.คลังของมาเลเซีย ในวันที่ 22 เม.ย.นี้
งานนี้ประธานแบงก์กรุงเทพเบอร์ฮาด สถาพร กวิตานนท์ จัดสัมมนาให้นักธุรกิจไทยและมาเลเซีย ภายใต้หัวข้อ “MalaysiaThailand Economic Cooperation: Towards AEC 2015” ได้ฟังกันด้วย แบบไปเช้าเย็นกลับ 
คาดว่า รมว.คลัง คงถือโอกาสนี้ชี้แจงสถานการณ์การเมืองและเศรษฐกิจของไทยให้เพื่อนบ้านฟัง เพื่อสร้างความเข้าใจ
qq...เห็นทีมเศรษฐกิจของรัฐบาลทำงานแล้ว บอกได้คำเดียวว่าเซ็ง เพราะไปกันคนละทางสองทาง ทั้งที่วิกฤตเศรษฐกิจจ่อคอหอยอยู่ เหมือน รมว.คลัง วันแมนโชว์อยู่คนเดียว เข็นนโยบายและเป็นพรีเซนเตอร์ทำพีอาร์งานของรัฐบาลเอง เห็นแล้วเหนื่อยแทนจริงๆ